ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ፡ ቅትለት ካሾጊ ንምጉልባብ `ዝተገብረ ፈተነ ኣብ ታሪኽ እቲ ዝኸፍአ` ኢሉዎ 24 ጥቅምቲ 2018 ፕሬዚደንት ኣሜሪካ ዶናልድ ትራምፕ፡ ስዑድ ዓረብ ንቕትለት ጋዜጠኛ ጀማል ካሾጊ ኣመልኪታ ዝሃበቶ ምላሽ፡ "እቲ ዝኸፍአ ነቲ ጉዳይ ንምጉልባብ ዝተዋህበ ምላሽ" ኢዩ ኢሉዎ። ብምቕጻል፡ ዝኾነ ነቲ ቅትለት ዝወደበ ሰብ "ኣብ ዓቢ ሽግር ክእቱ ኢዩ" ድማ ኢሉ። ሚኒስትር ጉዳይ ወጻኢ ኣሜሪካ ማይክ ፖምፔዮ ድማ ኣሜሪካ "በቲ ቅትለት ተሓታቲ ዝኾነ ሰብ ክትቀጽዖ ኢያ" ድሕሪ ምባል ናይቶም 21 ጥርጡራት ቪዛ ድማ ክትስርዞ ምዃና ገሊጹ። ኣሜሪካ ኣብ ልዕሊ`ታ ቀንዲ መሻርኽታ ዝኾነት ስዑድ ዓረብ ዘለዋ መርገጺ ክተሐይሎ ጸቕጢ ክበጽሓ ጸኒሑ። ፕሬዚደንት ትራምፕ ኣብ ዋይት ሃውስ ንጋዜጠኛታት ኣብ ዝሃቦ መግለጺ፡ "በመሰረቱ እቲ ተበግሶ ኣዝዩ ሕማቕ፡ ኣተገባብርኡ`ውን ከምኡ ሕማቕ ኢዩ። ኩነታት ኣማውታ እቲ ጋዜጠኛ ንምጉልባቡ ዝተገብረ ፈተነ ድማ፡ ኣብ ታሪኽን እቲ ዝኸፍእ ኢዩ ነይሩ" ክብል ገሊጹዎ። ንግስነት ስዑድ ዓረብ፡ ብዛዕባ ጉዳይ ካሾጊ ተጋራጫዊ መግለጺታት ኢዮም ክህቡ ጸኒሖም። ንሰሙናት ካሾጊ ኣይተቐትለን ክብሉ ድሕሪ ምጽናሕ፡ እቲ ወዲ 59 ዓመት ጋዜጠኛ ጅማል ካሾጊ ብፋሉላዊ ስርሒት ኣብ ኢስታንቡል ዝርከብ ናይ ስዑዲ ቆንስል ከምዝተቐትለ ገሊጾም። ፕሬዚደንት ትራምፕ ብዛዕባ`ዚ ጉዳይ እንታይ ኢሉ?
